|  |
| --- |
| **ΝΟΜΟΣΧΕΔΙΟ ΜΕ ΤΙΤΛΟ Ο ΠΕΡΙ ΤΗΣ ΕΠΙΒΟΛΗΣ ΤΕΛΟΥΣ ΧΑΡΤΟΣΗΜΩΝ ΝΟΜΟΣ ΤΟΥ 2018** |
| Κατάταξη άρθρων |
|  | ΜΕΡΟΣ Ι: Εισαγωγικές διατάξεις |
| 1. | Συνοπτικός Τίτλος |
| 2. | Ερμηνεία |
| 3. | Σκοπός |
| 4.  | Έφορος Χαρτοσήμων ως αρμόδια αρχή |
|  | ΜΕΡΟΣ ΙΙ: ΕΠΙΒΟΛΗ ΥΠΟΧΡΕΩΣΗΣ ΓΙΑ ΚΑΤΑΒΟΛΗ ΤΕΛΩΝ ΧΑΡΤΟΣΗΜΩΝ  |
|  | Α. – ΠΡΟΣΔΙΟΡΙΣΜΟΣ ΕΓΓΡΑΦΩΝ ΠΟΥ ΥΠΟΚΕΙΝΤΑΙ ΣΕ ΤΕΛΟΣ ΧΑΡΤΟΣΗΜΟΥ |
| 5. | Έγγραφα που υπόκεινται σε τέλος χαρτοσήμου |
| 6. | Συμβάσεις που αποτελούνται από πέραν του ενός εγγράφου και έγγραφο που ανανεώνει ή τροποποιεί σύμβαση ή υπαναχωρεί από σύμβαση |
| 7. | Έγγραφα τα οποία αφορούν περισσότερα από ένα ξεχωριστά θέματα |
| 8. | Έγγραφα που εμπίπτουν σε περισσότερες από μία κατηγορίες του (Πρώτου) Παραρτήματος |
| 9. | Τροποποιήσεις στις κατηγορίες του (Πρώτου) Παραρτήματος και απαλλαγές από την υποχρέωση καταβολής τέλους χαρτοσήμου |
|  | Β. – ΠΡΟΣΔΙΟΡΙΣΜΟΣ ΠΡΟΣΩΠΟΥ ΠΟΥ ΒΑΡΥΝΕΤΑΙ ΜΕ ΤΗΝ ΚΑΤΑΒΟΛΗ ΤΕΛΟΥΣ ΧΑΡΤΟΣΗΜΟΥ |
| 10. | Πρόσωπο που επιβαρύνεται με την καταβολή του τέλους |
| 11. | Υποχρέωση παροχής αποδείξεως σε ορισμένες περιπτώσεις |
|  | Γ. ΠΡΟΘΕΣΜΙΑ ΓΙΑ ΕΓΚΥΡΗ ΧΑΡΤΟΣΗΜΑΝΣΗ ΕΓΓΡΑΦΟΥ |
| 12. | Έγγραφα που συντάσσονται στη Δημοκρατία |
| 13. | Έγγραφα που συντάσσονται εκτός της Δημοκρατίας |
| 14. | Χαρτοσήμανση μετά τη λήξη της προθεσμίας για έγκυρη χαρτοσήμανση |
| 15. | Έγγραφα που δεν χαρτοσημάνθηκαν νενομισμένα λόγω τυχαίου γεγονότος, λάθους ή επείγουσας ανάγκης |
| 16. | Συναλλαγματικές, επιταγές και γραμμάτια σε διαταγή που εκδόθηκαν εκτός της Δημοκρατίας |
|  | Δ. - ΠΡΟΣΔΙΟΡΙΣΜΟΣ ΤΕΛΩΝ |
| 17. | Καθορισμός ποσών στο (Πρώτο) Παράρτημα |
| 18. | Τρόπος αποτιμήσεως χρεογράφων και εμπορεύσιμων αξιόγραφων  |
| 19. | Ορισμένα έγγραφα που σχετίζονται με ενεχυριάσεις εμπορεύσιμων αξιογράφων υπόκεινται σε τέλος χαρτοσήμων σαν να ήταν συμβάσεις  |
| 20. | Προσδιορισμός τελών σε περίπτωση εγγράφου για την πληρωμή ετήσιας προσόδου ή άλλου περιοδικά καταβαλλόμενου ποσού  |
| 21. | Μετατροπή ποσού που είναι εκφρασμένο σε νόμισμα άλλο από το ευρώ |
| 22 | Αποτέλεσμα ρητής διάταξης για την τιμή συναλλάγματος ή της μέσης τιμής |
| 23. | Πλήρης έκθεση γεγονότων και περιστάσεων που επηρεάζουν το τέλος χαρτοσήμου στο έγγραφο |
| 24. | Προσδιορισμός νενομισμένου τέλους χαρτοσήμου από Έφορο |
| 25. | Προσφυγή στο Διοικητικό Δικαστήριο |
| 26. | Συμβιβασμός τελών χαρτοσήμου σε ασφαλιστικά συμβόλαια εναντίον ατυχημάτων |
|  | Ε - ΥΠΟΧΡΕΩΣΗ ΓΙΑ ΠΡΟΣΑΓΩΓΗ ΧΑΡΤΟΣΗΜΑΣΜΕΝΩΝ ΕΓΓΡΑΦΩΝ |
| 27. | Χαρτοσήμανση εγγράφων ενώπιον δημοσίων υπαλλήλων κλτ |
| 28. | Εξουσία Εφόρου για επιθεώρηση εγγράφων |
| 29. | Μη χαρτοσημασμένα έγγραφα δεν γίνονται δεκτά ως αποδεικτικά στοιχεία  |
| 30. | Προσαγωγή μη χαρτοσημασμένων εγγράφων |
| 31. | Αποτέλεσμα μη τηρήσεως των διατάξεων του παρόντος Νόμου για ορισμένες συναλλαγματικές και εξουσία για χαρτοσήμανση συναλλαγματικών και γραμματίων σε διαταγή που λαμβάνονται χωρίς χαρτοσήμανση |
| 32. | Ποινική δίωξη για αδίκημα εναντίον του περί Χαρτοσήμων Νόμο |
| 33. | Ανάκτηση τέλους ή επιβάρυνσης σε ορισμένες περιπτώσεις |
| 34. | Είσπραξη τελών χαρτοσήμων και επιβαρύνσεων |
|  | Ζ. –ΗΛΕΚΤΡΟΝΙΚΗ ΧΑΡΤΟΣΗΜΑΝΣΗ ΚΑΙ ΚΑΤΑΒΟΛΗ ΤΕΛΟΥΣ |
| 35. | Ηλεκτρονική καταβολή τελών χαρτοσήμων  |
| 36. | Αποϋλοποίηση ενσήμων μέσω ηλεκτρονικής χαρτοσήμανσης |
| 37. | Διάταγμα για καταβολή τέλους χαρτοσήμου με μετρητά |
|  | ΜΕΡΟΣ ΙΙΙ. - ΑΔΙΚΗΜΑΤΑ ΚΑΙ ΠΟΙΝΕΣ |
| 38. | Παράλειψη συμμόρφωσης με τις διατάξεις του παρόντος νόμου |
| 39. | Αδικήματα αναφορικά με αποδείξεις |
| 40. | Παράλειψη έκδοσης ασφαλιστηρίου ή έκδοση μη νενομισμένα χαρτοσημασμένου ασφαλιστηρίου |
| 41. | Παράλειψη έκδοσης της πλήρους σειράς συναλλαγματικών, ή ασφαλιστικών συμβολαίων εναντίον θαλάσσιων κινδύνων |
| 42. | Μεταχρονολόγιση συναλλαγματικής και άλλοι τρόποι καταδολίευσης του Δημοσίου |
| 43. | Άσκηση και διεξαγωγή ποινικής δίωξης |
|  | ΜΕΡΟΣ IV – ΤΕΛΙΚΕΣ ΔΙΑΤΑΞΕΙΣ |
| 44. | Υποχρέωση καταβολής τέλους χαρτοσήμου από μέλη των Ένοπλων Δυνάμεων του Ηνωμένου Βασιλείου και των Ένοπλων Ελληνικών και Τουρκικών δυνάμεων που βρίσκονται στη Δημοκρατία  |
| 45. | Έκδοση Κανονισμών |
| 46. | Επιφύλαξη αναφορικά με τέλη και δικαστικά δικαιώματα |
| 47. | Κατάργηση και μεταβατική διάταξη |
| 48. | Οι περί Χαρτοσήμων (Είσπραξής Τελών εις Μετρητά) Κανονισμοί του 1969  |
| 49. | Έναρξη ισχύος |
|  |  |
|  | (ΠΡΩΤΟ) ΠΑΡΑΡΤΗΜΑ |
|  | (ΔΕΥΤΕΡΟ) ΠΑΡΑΡΤΗΜΑ |

|  |
| --- |
|  **ΝΟΜΟΣΧΕΔΙΟ ΜΕ ΤΙΤΛΟ****Ο ΠΕΡΙ ΤΗΣ ΕΠΙΒΟΛΗΣ ΤΕΛΟΥΣ ΧΑΡΤΟΣΗΜΩΝ ΝΟΜΟΣ ΤΟΥ 2018** |
|  |
| Συνοπτικός τίτλος | 1. Ο παρών Νόμος θα αναφέρεται ως ο περί Χαρτοσήμων Νόμος του 2018.
 |
|  |  |
|  | ΜΕΡΟΣ Ι – ΕΙΣΑΓΩΓΙΚΕΣ ΔΙΑΤΑΞΕΙΣ |
|  |  |
| Ερμηνεία | 1. (1) Στον παρόντα Νόμο, εκτός εάν από το κείμενο προκύπτει διαφορετική έννοια-
 |
| ΚΕΦ.224Α3/1960 78/1965 10/1966 75/1968 51/1971 2/1978 16/1980 23/1982 68/1984 82/1984 86/1985 189/1986 12/1987 74/1988 117/1988 43/1990 65/1990 30(I)/1992 90(I)/1992 6(I)/1993 58(I)/1994 40(I)/1996 ΑΝΑΚ.2331 31(I)/1998 144(I)/1999 123(I)/2001 57(I)/2005 5(I)/2006 55(I)/2006 136(I)/2006 120(I)/2007 121(I)/2007 150(I)/2007 165(I)/2007 27(I)/2010 61(I)/2010 82(I)/2010 83(I)/2010 48(I)/2011 45(I)/2012 155(Ι)/2013 110(Ι)/2014 178(Ι)/2014 180(Ι)/2014 41(Ι)/2015 48(Ι)/2015 54(Ι)/2015 15(I)/2016 66(Ι)/2016 67(I)/2016 32(I)/2017 138(I)/2017 139(I)/2017  | «ακίνητη ιδιοκτησία» έχει την ίδια έννοια που αποδίδεται στον όρο αυτό από τον  περί Ακινήτου Ιδιοκτησίας (Διακατοχή, Εγγραφή και Εκτίμηση) Νόμο˙ |
|  | «απόδειξη» περιλαμβάνει σημείωμα, μνημόνιο ή έγγραφο με το οποίο αναγνωρίζεται ή δηλώνεται η λήψη, κατάθεση ή καταβολή χρημάτων, συναλλαγματικής, επιταγής ή γραμματίου σε διαταγή, ή με το οποίο αναγνωρίζεται η λήψη κινητής ιδιοκτησίας για εξόφληση χρέους ή με το οποίο αναγνωρίζεται ο συμβιβασμός, εξόφληση ή απόσβεση χρέους ή απαιτήσεως ή μέρους χρέους ή απαιτήσεως, ή το οποίο δείχνει ή δηλώνει τέτοια αναγνώριση, ανεξάρτητα εάν είναι υπογραμμένο ή όχι·  |
|  | «αρμόδια αρχή» είναι αυτή που ορίζεται στο Άρθρο 4 του παρόντος νόμου· |
| 35(I)/2002141(I)/2003 165(I)/2003 69(I)/2004 70(I)/2004 136(I)/2004 152(I)/2004 153(I)/2004 240(I)/2004 17(I)/2005 26(I)/2008 105(I)/2009 50(I)/2011 132(I)/2013 38(Ι)/2016  | «ασφαλιστήριο» έχει την ίδια έννοια που αποδίδεται στον όρο αυτό από τον περί της Ασκήσεως Ασφαλιστικών Εργασιών και Άλλων Συναφών Θεμάτων Νόμο· |
|  | «γραμμάτιο» περιλαμβάνει κάθε έγγραφο το οποίο δεν είναι συναλλαγματική ή γραμμάτιο σε διαταγή με πρόσωπο το οποίο αναλαμβάνει την υποχρέωση να πληρώσει χρηματικό ποσό σε άλλο πρόσωπο ή κατόπιν εντολής άλλου προσώπου· |
| Κεφ.26216/1986 ΑΝΑΚ.3374 32(I)/1997 96(I)/2003 66(I)/2012  | «γραμμάτιο σε διαταγή» έχει την έννοια που αποδίδεται στον όρο αυτό από τον περί Συναλλαγματικών Νόμο, περιλαμβάνει και γραμμάτιο με το οποίο παρέχεται η υπόσχεση πληρωμής χρηματικού ποσού από ειδικό ταμείο, το οποίο δυνατό να είναι διαθέσιμο ή μη, ή υπόκειται σε οποιοδήποτε όρο ή αίρεση με το οποίο μπορεί να πληρωθεί ή να μην πληρωθεί· |
|  | «Δικαστήριο» σημαίνει το αρμόδιο δικαστήριο |
| 113(Ι)/2015 | «Διοικητικό Δικαστήριο» έχει την έννοια που αποδίδεται στον όρο αυτό από τον περί της Ίδρυσης και Λειτουργίας Διοικητικού Δικαστηρίου Νόμου· |
|  | «επιταγή» έχει την έννοια που αποδίδεται στον όρο αυτό από τον περί Συναλλαγματικών Νόμο· |
|  | «Έφορος» σημαίνει τον Έφορο για τα Τέλη Χαρτοσήμων σύμφωνα με το άρθρο 4 του παρόντος Νόμου. |
|  | «ηλεκτρονικό χαρτόσημο» σημαίνει την ηλεκτρονική απόδειξη που εκδίδεται δυνάμει του άρθρου 33 και επισυνάπτεται σε έγγραφο για το οποίο καταβλήθηκε το νενομισμένο τέλος σύμφωνα με τις διατάξεις του παρόντος νόμου. |
| ΕΕ L257 της 28/08/2014 σ. 0073. | «Κανονισμός (ΕΕ) αριθ.910/2014» σημαίνει τον Κανονισμό 910/2014 του Ευρωπαϊκού Κοινοβουλίου και του Συμβουλίου της 23ης Ιουλίου 2014 σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ, όπως αυτός εκάστοτε τροποποιείται ή αντικαθίσταται»· |
|  | «νενομισμένα χαρτοσημασμένο» όσον αφορά έγγραφο σημαίνει ότι το έγγραφο έχει χαρτοσημανθεί με χαρτόσημο ίσης αξίας τουλάχιστον με αυτήν που προβλέπεται στο (Πρώτο) Παράρτημα του παρόντος νόμου για το είδος του εγγράφου· |
| 66(I)/1997ΔΙΟΡΘ/I(I)/317/22.8.97 74(I)/1999 94(I)/2000 119(I)/2003 4(I)/2004 151(I)/2004 231(I)/2004 235(I)/2004 20(I)/2005 80(I)/2008 100(I)/2009 123(I)/2009 27(I)/2011 104(I)/2011 107(I)/2012 14(Ι)/2013 87(Ι)/2013 102(I)/2013 141(I)/2013 5(I)/2015 26(Ι)/2015 35(I)/2015 71(Ι)/2015 93(I)/2015 109(I)/2015 152(I)/2015 168(I)/2015 21(Ι)/2016 5(I)/2017 38(I)/2017 169(I)/2017 169(I)/201586(I)/2018 Επίσημη Εφημερίδα της ΕΕ L 48, 20.2.2015, σ.1 | "δανειστής" σημαίνει αδειοδοτημένο πιστωτικό ίδρυμα όπως αυτό ορίζεται στο άρθρο 2 του περί Εργασιών Πιστωτικών Ιδρυμάτων Νόμου και περιλαμβάνει  πιστωτικά και χρηματοδοτικά ιδρύματα που λειτουργούν στη Δημοκρατία δυνάμει του άρθρου 10Α αυτού, καθώς και τις θυγατρικές εταιρείες αυτών ή εταιρεία εξαγοράς πιστώσεων, όπως αυτή ορίζεται σύμφωνα με τις διατάξεις του άρθρου 2 του περί Αγοραπωλησίας Πιστωτικών Διευκολύνσεων και για Συναφή Θέματα Νόμου, καθώς και τις θυγατρικές εταιρείες αυτής ή δημόσιο φορέα ή εταιρεία που είναι αδειοδοτημένος/η και ο οποίος ή η οποία διατηρεί ή στον οποίο ή στην οποία έχουν μεταφερθεί από πιστωτικό ίδρυμα χορηγήσεις οι οποίες έχουν καθυστερήσεις και/ή έχουν καταστεί ληξιπρόθεσμες δυνάμει των τεχνικών προτύπων της Ευρωπαϊκής Αρχής Τραπεζών, τα οποία καθορίζουν τα κριτήρια για ταξινόμηση μιας χορήγησης ως μη εξυπηρετούμενης και/ή ρυθμισμένης ως έχει θεσπιστεί από την Ευρωπαϊκή Επιτροπή μέσω του Εκτελεστικού Κανονισμού 2015/227∙ |
|  | «συναλλαγματική» σημαίνει συναλλαγματική όπως αυτή καθορίζεται στον περί Συναλλαγματικών Νόμο όπως και κάθε έγγραφο το οποίο παρέχει το δικαίωμα ή φέρεται ως να παρέχει το δικαίωμα σε πρόσωπο, είτε αυτό κατονομάζεται είτε όχι να απαιτήσει πληρωμή από άλλο πρόσωπο ή να εκδώσει συναλλαγματική για άλλο πρόσωπο έναντι χρηματικού ποσού· |
|  | «συναλλαγματική πληρωτέα εν όψει» έχει την ίδια έννοια που αποδίδεται στον όρο αυτό από τον περί Συναλλαγματικών Νόμο· |
|  | «σύνταξη» σημαίνει υπογραφή και περιλαμβάνει την ηλεκτρονική υπογραφή με την έννοια που δίδεται στον όρο αυτό από τον Κανονισμό (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου της 23ης Ιουλίου 2014 σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ», όπως αυτός εκάστοτε τροποποιείται ή αντικαθίσταται και αντίστοιχα· «συντάσσω» σημαίνει υπογράφω είτε με ιδιόχειρη υπογραφή είτε με ηλεκτρονική υπογραφή σύμφωνα με τον Κανονισμό (ΕΕ) αριθ. 910/2014· |
|  | «συναλλαγματική πληρωτέα εν όψει» έχει την ίδια έννοια που αποδίδεται στον όρο αυτό από τον περί Συναλλαγματικών Νόμο· |
|  | «σύνταξη» σημαίνει υπογραφή και περιλαμβάνει την ηλεκτρονική υπογραφή με την έννοια που δίδεται στον όρο αυτό από τον Κανονισμό (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου της 23ης Ιουλίου 2014 σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ», όπως αυτός εκάστοτε τροποποιείται ή αντικαθίσταται και αντίστοιχα· «συντάσσω» σημαίνει υπογράφω είτε με ιδιόχειρη υπογραφή είτε με ηλεκτρονική υπογραφή σύμφωνα με τον Κανονισμό (ΕΕ) αριθ. 910/2014· |
|  |  |
| Σκοπός | 1. Με τον παρόντα Νόμο καταργείται και αντικαθίσταται ο περί Χαρτοσήμων Νόμος του 1963 έως 2018 με νέο απλοποιημένο πλαίσιο επιβολής τέλους χαρτοσήμου το οποίο επικεντρώνεται στις συμβάσεις σε συγκεκριμένους τομείς της οικονομίας που καθορίζονται στο Πρώτο Παράρτημα καθώς και σε συμβάσεις σε άλλους τομείς αξίας άνω των 50.000 ευρώ, και αποϋλοποιούνται τα χαρτόσημα μέσω της υιοθέτησης ηλεκτρονικής χαρτοσήμανσης.
 |
| Έφορος Χαρτοσήμων ως αρμόδια αρχή | 1. (1) Αρμόδια αρχή για την εφαρμογή των διατάξεων του παρόντος νόμου είναι ο Έφορος Φορολογίας ο οποίος ορίζεται ως ο Έφορος Χαρτοσήμων και με την ιδιότητα αυτή προβαίνει σε οποιαδήποτε ενέργεια κρίνει αναγκαία για την εφαρμογή του παρόντος νόμου.

(2) Ο Έφορος μπορεί να εξουσιοδοτήσει οποιοδήποτε άλλο λειτουργό του Τμήματος Φορολογίας για να ασκεί καθορισμένες εξουσίες και καθήκοντα αναφορικά με την εφαρμογή του παρόντος νόμου. |
|  | ΜΕΡΟΣ ΙΙ ΕΠΙΒΟΛΗ ΥΠΟΧΡΕΩΣΗΣ ΓΙΑ ΚΑΤΑΒΟΛΗ ΤΕΛΩΝ ΧΑΡΤΟΣΗΜΩΝ |
|  | Α. – ΠΡΟΣΔΙΟΡΙΣΜΟΣ ΕΓΓΡΑΦΩΝ ΠΟΥ ΥΠΟΚΕΙΝΤΑΙ ΣΕ ΤΕΛΟΣ ΧΑΡΤΟΣΗΜΟΥ  |
|  |  |
| Έγγραφα που υπόκεινται σε τέλος χαρτοσήμου | 1. (1) Τηρουμένων των διατάξεων του παρόντος νόμου, κάθε έγγραφο το οποίο αναγράφεται στο (Πρώτο) Παράρτημα θα υπόκειται σε τέλος ίσης αξίας με το αντίστοιχο τέλος το οποίο καθορίζεται στο (Πρώτο) Παράρτημα για το είδος του εν λόγω εγγράφου, εάν αυτό αφορά σε οποιοδήποτε περιουσιακό στοιχείο που βρίσκεται στη Δημοκρατία ή σε ζητήματα ή πράγματα τα οποία θα εκτελεστούν ή θα γίνουν στη Δημοκρατία, ανεξάρτητα από τον τρόπο σύνταξης του.

(2) Δεν επιβάλλεται τέλος χαρτοσήμου σε έγγραφα τα οποία συντάχθηκαν από ή εκ μέρους ή προς όφελος της Δημοκρατίας, σε περίπτωση που σύμφωνα με τις διατάξεις του παρόντος νόμου η Δημοκρατία θα ήταν υποχρεωμένη να καταβάλει το σχετικό τέλος. |
| Συμβάσεις που αποτελούνται από πέραν του ενός εγγράφου και έγγραφο που ανανεώνει ή τροποποιεί σύμβαση ή υπαναχωρεί από σύμβασηΚΕΦ.14922(I)/1995 ΑΝΑΚ.3374 99(I)/2013 | 1. (1) Σε περίπτωση που για οποιαδήποτε σύμβαση ή μνημόνιο σύμβασης χρησιμοποιηθούν πέραν του ενός έγγραφου για την ολοκλήρωση της δικαιοπραξίας (είτε αυτά συντάσσονται συγχρόνως είτε σε διαφορετικές χρονικές στιγμές) μόνο το κύριο έγγραφο θα υπόκειται στο τέλος χαρτοσήμου που καθορίζεται στο (Πρώτο) Παράρτημα για τη συγκεκριμένη σύμβαση ή μνημόνιο σύμβασης και το καθένα από τα υπόλοιπα έγγραφα θα υπόκειται σε τέλος δυο ευρώ, αντί του τέλους που καθορίζεται στο (Πρώτο) Παράρτημα.

(2) Εάν έγγραφο με το οποίο οι συμβαλλόμενοι ανανεώνουν ή τροποποιούν η υπαναχωρούν από σύμβαση, αποτελεί άλλη σύμβαση μεγαλύτερης αξίας, σε σχέση με την αρχική σύμβαση, ανεξάρτητα από τον τίτλο που δίδεται στο έγγραφο από τα εμπλεκόμενα μέρη, υπόκειται σε τέλος χαρτοσήμου η διαφορά σε αξία σε σχέση με την αρχική σύμβαση.  |
| Έγγραφα τα οποία αφορούν περισσότερα από ένα ξεχωριστά θέματα | 1. Έγγραφο το οποίο αφορά περισσότερα από ένα ξεχωριστά θέματα, υπόκειται σε τέλος ίσο με το άθροισμα των τελών χαρτοσήμων στο οποίο θα υπόκειτο, δυνάμει του παρόντος νόμου, εάν συντάσσονταν ξεχωριστά έγγραφα για το κάθε θέμα.
 |
| Έγγραφα που εμπίπτουν σε περισσότερες από μία κατηγορίες του (Πρώτου) Παραρτήματος  | 1. Τηρουμένων των διατάξεων του άρθρου 7, έγγραφο το οποίο εμπίπτει σε περισσότερες από μία κατηγορίες του (Πρώτου) Παραρτήματος, για τις οποίες προβλέπονται τέλη διαφορετικού ύψους, υπόκειται μόνο στο ψηλότερο από αυτά τα τέλη.
 |
| Τροποποιήσεις στις κατηγορίες του (Πρώτου) Παραρτήματος και απαλλαγές από την υποχρέωση καταβολής τέλους χαρτοσήμου | 1. (1) Ο Υπουργός Οικονομικών δύναται να εκδίδει διάταγμα για την τροποποίηση των κατηγοριών του (Πρώτου) Παραρτήματος του παρόντος Νόμου.

(2) Ο Υπουργός μπορεί να καθορίζει με διάταγμα το οποίο δημοσιεύεται στην Επίσημη Εφημερίδα της Δημοκρατίας ότι ορισμένα έγγραφα ή πρόσωπα απαλλάσσονται από την υποχρέωση καταβολής τέλους χαρτοσήμου.  |
|  |  |
|  | Β. – ΠΡΟΣΔΙΟΡΙΣΜΟΣ ΠΡΟΣΩΠΟΥ ΠΟΥ ΕΠΙΒΑΡΥΝΕΤΑΙ ΜΕ ΤΗΝ ΚΑΤΑΒΟΛΗ ΤΕΛΟΥΣ ΧΑΡΤΟΣΗΜΟΥ |
| Πρόσωπο που επιβαρύνεται με την καταβολή του τέλους | 1. Εκτός και εάν έχει συναφθεί συμφωνία για το αντίθετο, η καταβολή του τέλους χαρτοσήμου βαρύνει:

(α) στην περίπτωση γραμματίου σε διαταγή, γραμματίου, ομολογία (debenture) ή εγγυητικής επιστολής – τον εκδότη, ή το πρόσωπο που σύνταξε το έγγραφο· |
|  | (β) στην περίπτωση συναλλαγματικής – τον εκδότη· |
|  | (γ) στην περίπτωση ασφαλιστηρίων – τον ασφαλιζόμενο· |
|  | (δ) στην περίπτωση συμβάσεως ή μνημονίου συμβάσεως πωλήσεως – τον αγοραστή· στην περίπτωση μισθώσεως, ή συμφωνίας μισθώσεως – τον μισθωτή, ή αυτόν που φέρεται ως μισθωτής· |
|  | (ε) στην περίπτωση μεταβίβασης μετοχών εταιρείας ή άλλου νομικού προσώπου – τον αγοραστή ή εκδότη·  |
|  | (στ) στην περίπτωση μεταβίβασης ομολογιών όταν είναι εμπορεύσιμα αξιόγραφα ανεξαρτήτως του εάν η ομολογία υπόκειται σε τέλος χαρτοσήμου ή όχι – τον αγοραστή ή εκδότη·  |
|  | (ζ) στην περίπτωση εγγράφου που συνιστά εμπράγματο βάρος για κάποια εταιρεία – την εταιρεία· |
|  |  |
| Υποχρέωση παροχής αποδείξεως σε ορισμένες περιπτώσεις | 1. (1) Οποιοσδήποτε λαμβάνει συναλλαγματική, επιταγή ή γραμμάτιο σε διαταγή ή λαμβάνει για εξόφληση ή μερική εξόφληση χρέους, κινητή ιδιοκτησία υποχρεούται όπως, εάν το απαιτήσει το πρόσωπο που καταβάλλει τα χρήματα ή παραδίδει τη συναλλαγματική, επιταγή, γραμμάτιο σε διαταγή ή την ιδιοκτησία να εκδώσει νενομισμένη χαρτοσημασμένη απόδειξη για τη δοσοληψία:

Νοείται ότι μη οπισθογραφημένη επιταγή η οποία φαίνεται ότι πληρώθηκε από τον τραπεζίτη μετά την έκδοση της, θα θεωρείται απόδειξη λήψεως του πληρωτέου ποσού της επιταγής. |
|  | (2) Οποιοσδήποτε λαμβάνει ή πιστώνεται με ασφάλιστρα ή άλλη αντιπαροχή για την ανανέωση ασφαλιστικού συμβολαίου, οφείλει όπως εντός ενός μηνός από την ημερομηνία που έλαβε ή πιστώθηκε με τα ασφάλιστρα ή την αντιπαροχή να εκδώσει τη νενομισμένη χαρτοσημασμένη απόδειξη. |
|  |  |
|  | Γ. ΠΡΟΘΕΣΜΙΑ ΓΙΑ ΕΓΚΥΡΗ ΧΑΡΤΟΣΗΜΑΝΣΗ ΕΓΓΡΑΦΟΥ  |
| Έγγραφα που συντάσσονται στη Δημοκρατία | 1. Τα έγγραφα τα οποία συντάσσονται στην Κυπριακή Δημοκρατία και υπόκεινται σε τέλος χαρτοσήμου δυνάμει του παρόντος νόμου πρέπει να χαρτοσημαίνονται εντός ενός μηνός από την υπογραφή τους.
 |
| Έγγραφα που συντάσσονται εκτός της Δημοκρατίας | 1. (1) Τηρουμένων των διατάξεων του άρθρου 12, κάθε έγγραφο που συντάσσεται εκτός της Δημοκρατίας και υπόκειται σε τέλος χαρτοσήμου δυνάμει του παρόντος νόμου, ανεξάρτητα εάν αυτό χαρτοσημάνθηκε επαρκώς ή όχι κατά τη νομοθεσία του κράτους στο οποίο το έγγραφο συντάχθηκε, δεν θα θεωρείται ότι συντάχθηκε ή ισχύει στη Δημοκρατία μέχρι να καταβληθεί το νενομισμένο τέλος χαρτοσήμανσης βάσει του παρόντος νόμου.

(2) Μη χαρτοσημασμένο ή ανεπαρκώς χαρτοσημασμένο έγγραφο το οποίο υπογράφηκε για πρώτη φορά εκτός της Δημοκρατίας, θα θεωρείται ότι υπογράφηκε για πρώτη φορά κατά την ημερομηνία λήψης του στην Κυπριακή Δημοκρατία και το νενομισμένο τέλος χαρτοσήμου μπορεί να καταβληθεί εντός ενός μηνός από τη λήψη του εγγράφου. |
| Χαρτοσήμανση μετά τη λήξη της προθεσμίας για έγκυρη χαρτοσήμανση  | 1. (1) Μη χαρτοσημασμένο ή ανεπαρκώς χαρτοσημασμένο έγγραφο μπορεί να χαρτοσημανθεί μετά τη λήξη της προθεσμίας που τίθεται στο άρθρο 12 και 13-

(α) με την καταβολή του νενομισμένου τέλους, εντός έξι μηνών από τη λήξη της προθεσμίας και πρόσθετης επιβάρυνσης ίσης με το νενομισμένο τέλος-(β) με τη καταβολή καθ' οιονδήποτε χρόνο, μετά την πάροδο έξι μηνών από τη λήξη της προθεσμίας χαρτοσήμανσης, του τέλους χαρτοσήμου που δεν καταβλήθηκε και επιβάρυνσης ίσης με το διπλάσιο του νενομισμένου τέλους.(2) Σε περίπτωση που έγγραφο που υπόκειται σε τέλος χαρτοσήμου και δεν χαρτοσημάνθηκε νενομισμένα προσαχθεί ενώπιον του Εφόρου από πρόσωπο με δική του πρωτοβουλία και το πρόσωπο αυτό φέρει σε γνώση του Εφόρου το γεγονός ότι το έγγραφο δεν είναι νενομισμένα χαρτοσημασμένο, και προτείνει να καταβάλει στον Έφορο το ποσό του νενομισμένου τέλους καθώς και τυχόν επιβάρυνση, επωφελείται έκπτωσης ίσης με το 15% του συνολικού ποσού που οφείλεται δυνάμει των εδαφίων (1) και (2) του παρόντος άρθρου. |
| Έγγραφα που δεν χαρτοσημάνθηκαν νενομισμένα λόγω τυχαίου γεγονότος, λάθους ή επείγουσας ανάγκης  | 15. Εξαιρουμένων των εγγράφων που υπόκεινται σε χαρτόσημα αξίας πέντε ευρώ των συναλλαγματικών και των γραμματίων σε διαταγή, εάν έγγραφο που υπόκειται σε τέλος χαρτοσήμου και δεν χαρτοσημάνθηκε νενομισμένα προσαχθεί ενώπιον του Εφόρου από πρόσωπο με δική του πρωτοβουλία, εντός ενός έτους από την λήξη της προθεσμίας χαρτοσήμανσης, και το πρόσωπο αυτό φέρει σε γνώση του Εφόρου το γεγονός ότι το έγγραφο δεν είναι νενομισμένα χαρτοσημασμένο, και προτείνει να καταβάλει στον Έφορο το ποσό του νενομισμένου τέλους, ή το απαιτούμενο ποσό για να συμπληρωθεί το ποσό της νενομισμένης χαρτοσήμανσης, και ο Έφορος πεισθεί ότι η μη νενομισμένη χαρτοσήμανση έγγραφου αυτού οφείλεται σε τυχαίο γεγονός, λάθος ή επείγουσας ανάγκη, αυτός μπορεί, ανεξάρτητα από οποιαδήποτε διάταξη του παρόντος νόμου, να επιτρέψει την χαρτοσήμανση του έγγραφου με την καταβολή του μη καταβληθέντος τέλους.  |
| Συναλλαγματικές, επιταγές και γραμμάτια σε διαταγή που εκδόθηκαν εκτός της Δημοκρατίας | 1. Ο πρώτος κάτοχος στη Δημοκρατία συναλλαγματικής, επιταγής ή γραμμάτιου σε διαταγή το οποίο εκδόθηκε εκτός της Δημοκρατίας, υποχρεώνεται όπως, πριν το εμφανίσει για αποδοχή ή πληρωμή ή πριν το οπισθογραφήσει ή μεταβιβάσει ή με άλλο τρόπο διαπραγματευτεί αυτό στη Δημοκρατία να καταβάλει το νενομισμένο τέλος χαρτοσήμου.
 |
|  | Δ. - ΠΡΟΣΔΙΟΡΙΣΜΟΣ ΤΕΛΩΝ   |
| Καθορισμός ποσών στο (Πρώτο) Παράρτημα | 1. Τηρουμένων των διατάξεων των άρθρων 18 έως 22 ο τρόπος υπολογισμού του ύψος του τέλους για την κάθε κατηγορία εγγράφου το οποίο υπόκειται σε χαρτόσημο σύμφωνα με τις πρόνοιες του παρόντος νόμου καθορίζεται στο (Πρώτο) Παράρτημα.
 |
| Τρόπος αποτιμήσεως χρεογράφων και εμπορεύσιμων αξιόγραφων | 1. Κατά τον προσδιορισμό του τέλους χαρτοσήμου για έγγραφο αναφορικά με χρεόγραφα, μετοχές ή αξιόγραφα εμπορεύσιμα ή άλλα αυτό θα υπολογίζεται πάνω στην αξία των χρεογράφων, μετοχών ή αξιόγραφων, βάσει της μέσης τιμής ή αξίας αυτών κατά την ημερομηνία του εγγράφου.
 |
| Ορισμένα έγγραφα που σχετίζονται με ενεχυριάσεις εμπορεύσιμων αξιόγραφων υπόκεινται σε τέλος χαρτοσήμων σαν να ήταν συμβάσεις | 1. (1) Έγγραφο (εκτός της συναλλαγματικής ή γραμμάτιο σε διαταγή) το οποίο:

(α) εκδίδεται όταν κατατίθεται εμπορεύσιμο αξιόγραφο για παροχή ασφάλειας για χρήματα τα οποία παρασχέθηκαν ή τα οποία θα παρασχεθούν σε μορφή δανείου ή για υφιστάμενο ή για μελλοντικό χρέος· ή(β) καθιστά εξαγοράσιμο ή περιορίζει έγκυρα χαρτοσημασμένη μεταβίβαση η οποία προορίζεται για ασφάλεια εμπορεύσιμου αξιόγραφου,υπόκειται σε τέλος χαρτοσήμου, σαν να ήταν σύμβαση ή μνημόνιο σύμβασης το οποίο υπόκειται σε τέλος χαρτοσήμου δυνάμει του στοιχείου 1 (α) του (Πρώτου) Παραρτήματος.(2) Η απαλλαγή από τις υποχρεώσεις που απορρέουν από τέτοιο έγγραφο, ή η εξόφληση του υπόκειται μόνο στο σχετικό τέλος χαρτοσήμου σύμφωνα με το στοιχείο 1 (β) του (Πρώτου) Παραρτήματος.  |
| Προσδιορισμός τελών σε περίπτωση εγγράφου για την πληρωμή ετήσιας προσόδου ή άλλου περιοδικά καταβαλλόμενου ποσού  | 1. Όταν συντάσσεται έγγραφο το οποίο αποτελεί σύμβαση για την πληρωμή ετήσιας προσόδου ή οποιουδήποτε άλλου περιοδικά καταβαλλόμενου ποσού, το έγγραφο αυτό θα υπόκειται σε τέλος χαρτοσήμου στη βάση της αντιπαροχής που καθορίζεται στο έγγραφο· εάν η αντιπαροχή δεν καθορίζεται, αυτή θα θεωρείται ότι είναι -

(α) όταν η ετήσια πρόσοδος ή περιοδική πληρωμή είναι πληρωτέα για περίοδο η οποία δεν υπερβαίνει τα είκοσι έτη - ίση με το συνολικό ποσό, σύμφωνα με τους όρους του εγγράφου, το οποίο είναι ή δυνατόν να είναι πληρωτέο κατά τη διάρκεια αυτής της περιόδου· (β) όταν η ετήσια πρόσοδος ή περιοδική πληρωμή είναι πληρωτέα για περίοδο η οποία υπερβαίνει τα είκοσι έτη, ή για ακαθόριστη χρονική περίοδο - ίση με το συνολικό ποσό, σύμφωνα με τους όρους του εγγράφου, το οποίο είναι ή δυνατόν να είναι πληρωτέο κατά τη διάρκεια περιόδου είκοσι ετών η οποία αρχίζει από την ημερομηνία κατά την οποία η πρώτη πληρωμή καθίσταται απαιτητή, ούτως ώστε να είναι δυνατός ο εκ των προτέρων υπολογισμός του συνολικού ποσού που οφείλεται.  |
| Μετατροπή ποσού που είναι εκφρασμένο σε νόμισμα άλλο από το ευρώ | 1. Εάν κατά τον προσδιορισμό του τέλους χαρτοσήμου για έγγραφο το οποίο σύμφωνα με τις διατάξεις του παρόντος νόμου υπόκειται σε τέλος χαρτοσήμων, οποιοδήποτε ποσό σχετικό με τον καθορισμό της αξίας της σχετικής δικαιοπραξίας/πράξης είναι εκφρασμένο σε νόμισμα άλλο από ευρώ, τότε, για σκοπούς καθορισμού της αξίας της σχετικής δικαιοπραξίας/πράξης, το ποσό αυτό μετατρέπεται σε ευρώ λαμβάνοντας υπόψη την ισοτιμία του νομίσματος αυτού προς το ευρώ, κατά τη σχετική ημέρα, σύμφωνα με την ισοτιμία που δημοσιεύθηκε από την Ευρωπαϊκή Κεντρική Τράπεζα.
 |
| Αποτέλεσμα ρητής διάταξης για την τιμή συναλλάγματος ή της μέσης τιμής | 1. Εάν έγγραφο περιέχει ρητή διάταξη για την τρέχουσα τιμή συναλλάγματος, ή ανάλογα με την περίπτωση, την μέση τιμή, και είναι χαρτοσημασμένο σύμφωνα με αυτή τη διάταξη, όσον αφορά το περιεχόμενο της διάταξης αυτής, θα τεκμαίρεται ότι είναι νενομισμένα χαρτοσημασμένο, μέχρι αποδείξεως του αντιθέτου.
 |
| Πλήρης έκθεση γεγονότων και περιστάσεων που επηρεάζουν το τέλος χαρτοσήμου στο έγγραφο | 1. Στα έγγραφα παρατίθεται με πλήρη και αληθινό τρόπο η τυχόν παρεχόμενη αντιπαροχή καθώς και όλα τα γεγονότα και οι περιστάσεις οι οποίες με οποιοδήποτε τρόπο επηρεάζουν την επιβολή τέλους χαρτοσήμου ή το ποσό του τέλους χαρτοσήμου στο οποίο υπόκειται.
 |

|  |  |
| --- | --- |
| Προσδιορισμός νενομισμένου τέλους χαρτοσήμου από Έφορο | 1. (1) Οποιοδήποτε πρόσωπο μπορεί να υποβάλει αίτηση στον Έφορο, είτε ηλεκτρονικά είτε ταχυδρομικώς, για λήψη απόφασης αναφορικά με έγγραφο, υπογραμμένο ή μη:

(α) κατά πόσο υπόκειται σε τέλος χαρτοσήμου·(β) αναφορικά με το ύψος του τέλους χαρτοσήμου στο οποίο αυτό υπόκειται. |
|  | (2) Σε περίπτωση που υποβληθεί αίτημα σύμφωνα με το εδάφιο (1) η προθεσμία για νενομισμένη χαρτοσήμανση που τίθεται στο άρθρο 12 και 13 του παρόντος νόμου δεν εφαρμόζεται.  |
|  | (3) Ο Έφορος προσδιορίζει το τέλος στο οποίο τυχόν υπόκειται το έγγραφο, κατά τη κρίση του, καθορίζει προθεσμία για νενομισμένη χαρτοσήμανση, η οποία δεν υπερβαίνει τον ένα μήνα και κοινοποιεί την απόφαση αυτή, είτε ηλεκτρονικά είτε ταχυδρομικώς, ανάλογα με την περίπτωση, στο πρόσωπο που υπέβαλε την αίτηση, εντός ενός μηνός από την ημερομηνία της αίτησης. |
|  | (4) Για σκοπούς αξιολόγησης της αίτησης ο Έφορος μπορεί να ζητήσει την προσκόμιση αντίγραφων του εγγράφου, ένορκων καταθέσεων, ή άλλων αποδεικτικών στοιχείων, όπως κρίνει απαραίτητο, για να αποδειχθεί ότι όλα τα γεγονότα και οι περιστάσεις οι οποίες με οποιοδήποτε τρόπο επηρεάζουν το κατά πόσο το έγγραφο υπόκειται σε τέλος χαρτοσήμου, ή το ποσό του τέλους χαρτοσήμου στο οποίο υπόκειται, εκτίθενται με πληρότητα, εγκυρότητα και διαφάνεια και σε αυτή την περίπτωση η προθεσμία του ενός μήνα για κοινοποίηση της απόφασης του Εφόρου, αναστέλλεται μέχρι την προσκόμιση των απαιτούμενων στοιχείων. |
|  | (5) Εάν ο Έφορος προσδιορίσει το τέλος χαρτοσήμου στο οποίο υπάγεται έγγραφο, το τέλος που πρέπει να καταβληθεί αναφορικά με αυτό το έγγραφο θα είναι σύμφωνα με αυτή την απόφαση και όχι με οτιδήποτε άλλο και η καταβολή γίνεται σύμφωνα με τη διαδικασία που προβλέπεται στο παρόντα νόμο. |
|  | (6) Αποδεικτικά στοιχεία σχετικά με έγγραφο τα οποία προσκομίζονται σύμφωνα με τις διατάξεις του παρόντος άρθρου δεν θα χρησιμοποιούνται εναντίον οποιουδήποτε προσώπου σε αστική διαδικασία εκτός από την περίπτωση διεξαγωγής έρευνας για την εξακρίβωση του τέλους χαρτοσήμων στο οποίο υπόκειται το εν λόγω έγγραφο. |
|  |  (7) Με την καταβολή ολόκληρου του τέλους χαρτοσήμου για το εν λόγω έγγραφο τα πρόσωπα για τα οποία προσκομίστηκαν αποδεικτικά στοιχεία θα απαλλάσσονται από την επιβολή οποιασδήποτε επιβάρυνσης στην οποία θα μπορούσαν να υπόκεινται, δυνάμει του παρόντος νόμου, λόγω του ότι παρέλειψαν να εκθέσουν στο εν λόγω έγγραφο με διαφάνεια και εγκυρότητα οποιαδήποτε γεγονότα ή περιστάσεις τα οποία με οποιοδήποτε τρόπο επηρεάζουν το κατά πόσο το έγγραφο υπόκειται σε τέλος χαρτοσήμου, ή το ποσό του τέλους χαρτοσήμου στο οποίο υπόκειται.  |
|  |  |
| Προσφυγή στο Διοικητικό Δικαστήριο | 1. Οποιοδήποτε πρόσωπο δεν ικανοποιηθεί από τον προσδιορισμό του τέλους χαρτοσήμου από τον Έφορο σύμφωνα με το άρθρο 23, μπορεί να προσφύγει στο Διοικητικό Δικαστήριο. Το βάρος της απόδειξης, ότι ο προσδιορισμός του τέλους κατά του οποίου ασκείται η προσφυγή είναι υπερβολικός, φέρει ο αιτητής.
 |
|  |  |
| Συμβιβασμός τελών χαρτοσήμου σε ασφαλιστικά συμβόλαια εναντίον ατυχημάτων | 1. (1) Εάν πρόσωπο το οποίο εκδίδει ασφαλιστικά συμβόλαια εναντίον ατυχημάτων ασκεί, κατά τη γνώμη του Εφόρου, την ασφαλιστική του επιχείρηση με τρόπο ώστε να καθίσταται ανέφικτη ή ασύμφορη η καταβολή των τελών που επιβάλλονται στα ασφαλιστικά συμβόλαια, ο Έφορος μπορεί να συμφωνήσει με το πρόσωπο αυτό, όπως παραδίδει καταστάσεις, ανά τρίμηνο, οι οποίες παρουσιάζουν το σύνολο των ποσών που λήφθηκαν υπό τη μορφή ασφαλίστρων για ασφαλιστικά συμβόλαια εναντίον ατυχημάτων.

(2) Ο τύπος της συμφωνίας εγκρίνεται από τον Έφορο και περιέχει τέτοιους όρους και προϋποθέσεις, όπως ο Έφορος κρίνει ότι πρέπει να επιβληθούν. Το πρόσωπο με το οποίο συνάπτεται η συμφωνία υποχρεούται να τηρεί τους κανονισμούς που περιέχονται στο Δεύτερο Παράρτημα του παρόντος νόμου.(3) Με τη σύναψη της σύμβασης μεταξύ του Εφόρου και άλλου προσώπου, και ενόσω η εν λόγω σύμβαση είναι σε ισχύ, τα ασφαλιστικά συμβόλαια εναντίον ατυχημάτων που εκδίδονται από αυτό το πρόσωπο, αντί να υπόκεινται σε τέλος χαρτοσήμου, υπόκεινται σε φόρο με βάση συντελεστή πέντε επί τοις εκατό (5%) επί του αθροίσματος όλων των ποσών που εισπράχθηκαν υπό μορφή ασφαλίστρων εναντίον ατυχημάτων, ως τέλος χαρτοσήμου. (4) Εάν ο φόρος που επιβάλλεται δυνάμει του προηγούμενου εδαφίου δεν καταβληθεί με την παράδοση των καταστάσεων σύμφωνα με το εδάφιο (1) θεωρείται χρέος οφειλόμενο προς τη Δημοκρατία από το πρόσωπο από το οποίο, ή εκ μέρους του οποίου παραδόθηκαν οι καταστάσεις. (5) Πρόσωπο που παραλείπει να παραδώσει τις απαιτούμενες καταστάσεις ή να καταβάλει το φόρος που επιβάλλεται, σύμφωνα με το παρόν άρθρο, υπόκειται σε πρόστιμο ίσο με δέκα τοις εκατό (10%) επί του ποσού του πληρωτέου φόρου, και παρόμοιου πρόστιμού για κάθε μήνα για την οποία συνεχίζεται η παράληψη μετά την λήξη του πρώτου μήνα.  |
|  |  |
|  | Ε - ΥΠΟΧΡΕΩΣΗ ΓΙΑ ΠΡΟΣΑΓΩΓΗ ΧΑΡΤΟΣΗΜΑΣΜΕΝΩΝ ΕΓΓΡΑΦΩΝ |
| Χαρτοσήμανση εγγράφων ενώπιον δημοσίων υπαλλήλων κτλ.20(I)/2014ΔΙΟΡΘ. Παρ. Ι(Ι), Ε.Ε. 4447 123(I)/2016 133(I)/2016 159(I)/2017  | 1. (1) Αποτελεί καθήκον κάθε δημόσιου υπαλλήλου και άλλου λειτουργού και υπαλλήλου της δημόσιας υπηρεσίας, οποιωνδήποτε άλλων τμημάτων, γραφείων, υπηρεσιών, ταμείων και οντοτήτων Γενικής Κυβέρνησης και άλλων οντοτήτων, περιλαμβανομένων των κρατικών οργανισμών και των κρατικών επιχειρήσεων, όπως καθορίζονται στον περί της Δημοσιονομικής Ευθύνης και του Δημοσιονομικού Πλαισίου Νόμο, να εξετάζει κάθε έγγραφο το οποίο υπόκειται σε τέλος χαρτοσήμου το οποίο προσαγάγεται ενώπιον του κατά την εκτέλεση των καθηκόντων του, για να εξακριβώσει κατά πόσο αυτό είναι νενομισμένα χαρτοσημασμένο.

(2) Πρόσωπο που προσκομίζει έγγραφο που υπόκειται σε χαρτοσήμανση ενώπιον δημόσιου υπάλληλο ή άλλου λειτουργού ή υπαλλήλου, όπως ορίζεται στο εδάφιο (1), κατά την εκτέλεση των καθηκόντων του, του οποίου η προθεσμία για νενομισμένη χαρτοσήμανση του δεν έχει λήξει, προχωρεί με τη νενομισμένη χαρτοσήμανση του έγγραφου, σύμφωνα με τον παρόντα νόμο.(3) Σε αντίθετη περίπτωση, δημόσιος υπάλληλος ή άλλος λειτουργός ή υπάλληλος δεν διεκπεραιώνει οποιαδήποτε ενέργεια σε σχέση με το έγγραφο και αναφέρει το ζήτημα σε λειτουργό του Τμήματος Φορολογίας ο οποίος εάν επιβεβαιώσει ότι το έγγραφο υπόκειται σε τέλος χαρτοσήμου και δεν είναι νενομισμένα χαρτοσημασμένο διατάσσει το πρόσωπο που προσκόμισε το έγγραφο, όπως καταβάλει το μη καταβληθέν τέλος χαρτοσήμου και τις επιβαρύνσεις δυνάμει των διατάξεων του άρθρου 14. (4) Πρόσωπο που υποχρεούται σύμφωνα με το εδάφιο (3) σε καταβολή ποσού μπορεί αντί να προχωρήσει με την καταβολή του πόσου να παραπέμψει το ζήτημα στον Έφορο· σε τέτοια περίπτωση το ζήτημα θεωρείται ότι παραπέμφθηκε προς τον Έφορο δυνάμει του άρθρου 24 και οι διατάξεις του άρθρου 25 εφαρμόζονται, τηρουμένων των αναλογιών, αλλά ο αιτητής καταβάλλει επιπρόσθετα από το τέλος που καθορίζει ο Έφορος, τις πρόσθετες επιβαρύνσεις δυνάμει του άρθρου 14. (5) Σε περίπτωση προσαγωγής απόδειξης που υπόκειται σε τέλος χαρτοσήμου η οποία δεν είναι νενομισμένα χαρτοσημασμένη, ενώπιον λειτουργού κατά τη διεξαγωγή του ελέγχου λογαριασμού από το λειτουργό του δημοσίου αυτός ο λειτουργός μπορεί αντί να ενεργήσει σύμφωνα με τα πιο πάνω εδάφια να απαιτήσει την προσαγωγή νενομισμένης απόδειξης για την αντικατάσταση της.  |
| Εξουσία Εφόρου για επιθεώρηση εγγράφων | 1. Δημόσιος υπάλληλος ή άλλος λειτουργός ή υπάλληλος της δημόσιας υπηρεσίας, οποιωνδήποτε άλλων τμημάτων, γραφείων, υπηρεσιών, ταμείων και οντοτήτων Γενικής Κυβέρνησης και άλλων οντοτήτων, περιλαμβανομένων των κρατικών οργανισμών και των κρατικών επιχειρήσεων, όπως καθορίζονται στον περί της Δημοσιονομικής Ευθύνης και του Δημοσιονομικού Πλαισίου Νόμο, ο οποίος έχει στη φύλαξη του αρχεία, βιβλία, μητρώα, έγγραφα ή πρακτικά, η επιθεώρηση των οποίων μπορεί να βοηθήσει στην εξασφάλιση τέλους χαρτοσήμων, ή να αποδείξει, ή να οδηγήσει στην ανακάλυψη οποιασδήποτε απάτης ή παράλειψης αναφορικά με τέλος χαρτοσήμων, υποχρεούται να επιτρέψει στον Έφορο, ή σε άλλο πρόσωπο το οποίο εξουσιοδοτήθηκε γραπτώς από τον Έφορο, εντός εύλογου χρόνου, να επιθεωρεί για το σκοπό αυτό αρχεία, βιβλία, μητρώα, έγγραφα ή πρακτικά, και να λαμβάνει αναγκαίες σημειώσεις ή αντίγραφα.
 |
| Μη χαρτοσημασμένα έγγραφα δεν γίνονται δεκτά ως αποδεικτικά στοιχεία | 29. Με εξαίρεση τις ποινικές δίκες και τηρουμένων των διατάξεων του άρθρου 30, κανένα έγγραφο το οποίο υπόκειται σε τέλος χαρτοσήμου γίνεται δεκτό ως αποδεικτικό στοιχείο, εκτός εάν είναι χαρτοσημασμένο σύμφωνα με τις διατάξεις του παρόντος νόμου.  |
| Προσαγωγή μη χαρτοσημασμένων εγγράφων | 30. (1) Εάν προσκομισθεί έγγραφο που υπόκειται σε τέλος χαρτοσήμου ως αποδεικτικό στοιχείο σε αγωγή ή άλλη δικαστική διαδικασία ενώπιον Δικαστηρίου με αστική δικαιοδοσία, ή ενώπιον διαιτητή, ο Πρωτοκολλητής ή οποιοσδήποτε άλλος υπάλληλος του Δικαστηρίου οφείλει να επιστήσει την προσοχή του δικαστή στο γεγονός ότι το έγγραφο δεν είναι χαρτοσημασμένο, ή είναι ανεπαρκώς χαρτοσημασμένο δυνάμει του παρόντα Νόμου και ο διαιτητής σημειώνει το γεγονός αυτό· εάν πρόκειται για έγγραφο το οποίο δεν δύναται να χαρτοσημανθεί νόμιμα μετά τη λήξη της προθεσμίας χαρτοσήμανσης του, τότε – (α) εάν πρόκειται για έγγραφο ενώπιον Δικαστηρίου, με την καταβολή ενώπιον του Πρωτοκολλητή ή άλλου υπαλλήλου του Δικαστηρίου, και(β) εάν πρόκειται για έγγραφο ενώπιον διαιτητή, με την καταβολή ενώπιον λειτουργού του Τμήματος Φορολογίας,του μη καταβληθέντος τέλους χαρτοσήμου καθώς και των πρόσθετων επιβαρύνσεων δυνάμει του άρθρου 14, αυτό μπορεί να γίνει δεκτό ως αποδεικτικό στοιχείο, εκτός αν ισχύει οποιαδήποτε άλλη αιτία για νόμιμη εξαίρεση.(2) Σε περίπτωση που μη χαρτοσημασμένο έγγραφο ή ανεπαρκώς χαρτοσημασμένο έγγραφο γίνεται δεκτό ως αποδεικτικό στοιχείο σε οποιαδήποτε αγωγή ή δικαστική διαδικασία ενώπιον οποιουδήποτε Δικαστηρίου χωρίς την καταβολή του τέλους που δεν καταβλήθηκε και των επιβαρύνσεων όπως προβλέπεται στο άρθρο 14, Δικαστήριο ή δικαστής ενώπιον του οποίου το έγγραφο αυτό έγινε δεκτό ως αποδεικτικό στοιχείο, έχει εξουσία όπως σε οποιαδήποτε χρονική στιγμή διατάξει την επίδοση έγγραφης ειδοποίησης στο πρόσωπο από το οποίο εκ μέρους του οποίου προσάχθηκε το έγγραφο, με την οποία να του δίδει εντολή όπως εντός προθεσμίας που καθορίζεται στην ειδοποίηση, το πρόσωπο στο οποίο επιδόθηκε η ειδοποίηση είναι ένοχο αδικήματος, και σε περίπτωση καταδίκης του υπόκειται σε πρόστιμο διπλάσιο του μη καταβληθέντος ποσού. (3) Η απόφαση του δικαστή αναφορικά με την ανάγκη ή την επάρκεια της χαρτοσήμανσης του εγγράφου ή για το ποσό που καταβλήθηκε αναφορικά με το τέλος χαρτοσήμου είναι τελεσίδικη.  |
|  |  |
| Αποτέλεσμα μη τήρησης των διατάξεων του παρόντος Νόμου για ορισμένες συναλλαγματικές και εξουσία για χαρτοσήμανση συναλλαγματικών και γραμματίων σε διαταγή που λαμβάνονται χωρίς χαρτοσήμανση | 31. (1) Συναλλαγματική η οποία εμφανίζεται για αποδοχή, ή γίνεται αποδεκτή ή είναι πληρωτέα εντός της Δημοκρατίας, δεν καθίσταται άκυρη μόνο λόγω του ότι δεν είναι χαρτοσημασμένη, σύμφωνα με τον παρόντα νόμο. 1. Όλες οι συναλλαγματικές οι οποίες είναι χαρτοσημασμένες ή είναι ανεπαρκώς χαρτοσημασμένες μπορούν να γίνουν δεκτές ως αποδεικτικό στοιχείο με την καταβολή του νενομισμένου τέλους χαρτοσήμου μαζί με την επιβάρυνση που προνοείται στο άρθρο 14.
2. Όταν συναλλαγματική ή γραμμάτιο σε διαταγή που υπόκειται σε τέλος χαρτοσήμου αξίας 5 ευρώ εμφανίζεται για πληρωμή χωρίς χαρτόσημο, το πρόσωπο στο οποίο εμφανίζεται μπορεί, αφού καταβάλει το νενομισμένο τέλος, να προχωρήσει με την πληρωμή του οφειλόμενου δυνάμει της εν λόγω συναλλαγματικής, γραμματίου εις διαταγή, ή επιταγής ποσού και να καταλογίσει το τέλος εναντίον του προσώπου το οποίο υποχρεούται να το καταβάλει, ή να αφαιρέσει αυτό από το ποσό που οφείλεται, τέτοια συναλλαγματική, γραμμάτιο σε διαταγή ή επιταγή θα λογίζεται, όσον αφορά στο τέλος χαρτοσήμου έγκυρη και ισχυρή:

Νοείται ότι τίποτα το οποίο αναφέρεται στο παρόν άρθρο δεν απαλλάσσει οποιοδήποτε πρόσωπο από ποινή ή άλλη δίωξη στην οποία είναι δυνατό να υπόκειται αναφορικά με αυτή τη συναλλαγματική, γραμμάτιο σε διαταγή ή επιταγή. |
| Ποινική δίωξη για αδίκημα εναντίον του περί Χαρτοσήμων Νόμο | 32. Η καταβολή επιβάρυνσης αναφορικά με έγγραφο δεν παρακωλύει την ποινική δίωξη οποιουδήποτε προσώπου το οποίο διέπραξε αδίκημα με βάση τις διατάξεις του παρόντος Νόμου αναφορικά με το εν λόγω έγγραφο:Νοείται ότι δεν θα ασκείται δίωξη στην περίπτωση εγγραφών για τα οποία καταβλήθηκε το οφειλόμενο πρόστιμο, εκτός εάν ο Έφορος κρίνει ότι το αδίκημα διαπράχθηκε με πρόθεση να αποφευχθεί με δόλιο τρόπο η καταβολή του νενομισμένου τέλους.  |
| Ανάκτηση τέλους ή επιβάρυνσης σε ορισμένες περιπτώσεις | 33. (1) Εάν πρόσωπο κατέβαλε τέλος χαρτοσήμου ή επιβάρυνση αναφορικά με έγγραφο μετά τη λήξη της προθεσμίας για νενομισμένη επιβάρυνση, ενώ δυνάμει συμφωνίας ή των διατάξεων του παρόντος ή άλλου νόμου ο οποίος ήταν σε ισχύ κατά τη σύνταξη του εγγράφου, άλλο πρόσωπο επιβαρύνεται με την καταβολή των τελών για τη χαρτοσήμανση του έγγραφου, το πρόσωπο που κατέβαλε τα τέλη δικαιούται να ανακτήσει το ποσό του τέλους ή επιβάρυνσης από το άλλο πρόσωπο. (2) Για σκοπούς ανάκτησης, πιστοποιητικό που εκδίδεται αναφορικά με το εν λόγω έγγραφο, δυνάμει του παρόντος Νόμου, συνιστά αμάχητο τεκμήριο για αυτά τα οποία βεβαιώνει.(3) Το Δικαστήριο μπορεί να περιλάβει το ποσό αυτό σε διάταγμα του, αναφορικά με τα δικαστικά έξοδα της αγωγής, ή δικαστικής διαδικασίας στην οποία τα πρόσωπα αυτά είναι διάδικοι και στην οποία το έγγραφο αυτό προσάφθηκε ως αποδεικτικό στοιχείο. Εάν το δικαστήριο δεν περιλάβει το ποσό αυτό σε τέτοιο διάταγμα, δεν μπορούν να ληφθούν άλλα δικαστικά μέτρα για την ανάκτηση του.  |
| Είσπραξη τελών χαρτοσήμων και επιβαρύνσεων  | 34. Τέλος χαρτοσήμου ή επιβάρυνση οφειλόμενα από οποιοδήποτε πρόσωπο είναι εισπρακτέα ως χρέος οφειλόμενο στη Δημοκρατία και οποιαδήποτε διαδικασία στο δικαστήριο για είσπραξη του χρέους ασκείται στο όνομα του Εφόρου. |
|  | Ζ. ΗΛΕΚΤΡΟΝΙΚΗ ΧΑΡΤΟΣΗΜΑΝΣΗ ΚΑΙ ΚΑΤΑΒΟΛΗ ΤΕΛΟΥΣ  |
| Ηλεκτρονική καταβολή τελών χαρτοσήμων | 1. Υποκείμενα σε τέλος χαρτοσήμων πρόσωπα, δυνάμει των διατάξεων του παρόντος Νόμου, υποχρεούνται να καταβάλλουν τα νενομισμένα τέλη ηλεκτρονικά.
 |
| Αποϋλοποίηση ενσήμων μέσω ηλεκτρονικής χαρτοσήμανσης | 1. Για κάθε έγγραφο για το οποίο καταβάλλεται το νενομισμένο τέλος χαρτοσήμου εκδίδεται ηλεκτρονική απόδειξη με μοναδικό ψηφιακό κώδικα η οποία επισυνάπτεται στο έγγραφο.

  |
| Διάταγμα για ηλεκτρονική χαρτοσήμανση και καταβολή τέλους χαρτοσήμου με μετρητά  | 1. (1) Ο Υπουργός Οικονομικών δύναται να εκδίδει Διάταγμα, το οποίο δημοσιεύεται στην Επίσημη Εφημερίδα της Δημοκρατίας, το οποίο να καθορίζει:

α) την ημερομηνία έναρξης ισχύος της ηλεκτρονικής χαρτοσήμανσης∙ β) τη διαδικασία και τρόπο λειτουργίας της ηλεκτρονικής χαρτοσήμανσης.1. Το Υπουργικό Συμβούλιο δύναται, εάν το θεωρήσει σκόπιμο, να εκδώσει διάταγμα για καταβολή του τέλους χαρτοσήμου με μετρητά, το οποίο δημοσιεύεται στην Επίσημη Εφημερίδα της Δημοκρατίας.
 |
|  | ΜΕΡΟΣ ΙΙΙ. – ΑΔΙΚΗΜΑΤΑ ΚΑΙ ΠΟΙΝΕΣ |
| Παράλειψη συμμόρφωσης με τις διατάξεις του παρόντος νόμου  | 1. Πρόσωπο το οποίο με πρόθεση να εξαπατήσει τη Δημοκρατία –

(α) συντάσσει έγγραφο στο οποίο δεν εκτίθενται με πληρότητα, εγκυρότητα και διαφάνεια τα απαραίτητα σύμφωνα με το άρθρο 22 γεγονότα και περιστάσεις· ή(β) και το οποίο εργάζεται ή είναι ενδιαφερόμενο μέρος για την ετοιμασία εγγράφου, αμελεί ή παραλείπει να εκθέσει πλήρως, έγκυρα και με διαφάνεια τα εν λόγω γεγονότα και περιστάσεις· ή(γ) προβαίνει σε διενέργεια πράξης η οποία έχει σκοπό να αποστερήσει τη Δημοκρατία από οποιοδήποτε τέλος ή επιβάρυνση σύμφωνα με τον παρόντα Νόμου· ή(δ) παραβαίνει οποιεσδήποτε από τις διατάξεις του παρόντος Νόμου, ή των Κανονισμών που εκδίδονται δυνάμει του παρόντος νόμου, για την οποία δεν προβλέπεται οποιαδήποτε επιβάρυνση από τον παρόντα Νόμο,Είναι ένοχος αδικήματος, και υπόκειται σε χρηματική ποινή η οποία δεν υπερβαίνει τα πεντακόσια ευρώ (€500). |
| Αδικήματα αναφορικά με αποδείξεις | 1. Πρόσωπο το οποίο –

(α) δίδει απόδειξη η οποία υπόκειται σε τέλος, και παραλείπει να τη χαρτοσημάνει· ή(β) είναι υπόχρεο να δώσει απόδειξη σύμφωνα με το άρθρο 11 και το οποίο αρνείται ή αμελεί να δώσει νενομισμένα χαρτοσημασμένη απόδειξη σε περίπτωση που η απόδειξη θα υπόκειτο σε τέλος χαρτοσήμου· ή(γ) με πρόθεση να αποστερήσει με δόλο τη Δημοκρατία από τέλος χαρτοσήμου, εκδίδει απόδειξη, ενώ του καταβάλλεται χρηματικό ποσό ή του παραδίδεται περιουσιακό στοιχείο, ή με πρόθεση να αποφύγει την καταβολή του τέλους χαρτοσήμου διαχωρίζει ή διαμοιράζει το ποσό που πρέπει να καταβληθεί, ή την αξία του περιουσιακού στοιχείου που παραδίδεται ,Είναι ένοχος αδικήματος και υπόκειται σε ποινή που δεν υπερβαίνει τα πεντακόσια ευρώ (€500). |
| Παράλειψη έκδοσης ασφαλιστηρίου ή έκδοση μη νενομισμένα χαρτοσημασμένου ασφαλιστηρίου | 1. Οποιοσδήποτε ο οποίος –

(α) λαμβάνει ασφάλιστρα, ή άλλη αντιπαροχή για ασφαλιστική σύμβαση, ή πιστώνεται για αυτό με ασφάλιστρα ή άλλη αντιπαροχή, και δεν εκδίδει εντός δυο μηνών από τη λήψη του ασφάλιστρου ή αντιπαροχής, από την πίστωση για αυτά, νενομισμένα χαρτοσημασμένο ασφαλιστήριο για αυτή την ασφάλιση· ή(β) εκδίδει, υπογράφει ή παραδίδει μη νενομισμένα χαρτοσημασμένο ασφαλιστήριο, ή πληρώνει, ή επιτρέπει την τακτοποίηση λογαριασμών, για ποσό το οποίο αφορά ασφάλιστρα, Είναι ένοχος αδικήματος, και υπόκειται σε χρηματική ποινή η οποία δεν υπερβαίνει τα πεντακόσια ευρώ (€500):-Νοείται ότι το παρόν άρθρο δεν εφαρμόζεται σε ασφαλιστικά συμβόλαια εναντίον ατυχημάτων, για τα οποία έγινε συμφωνία για το συμβιβασμό τελών δυνάμει του άρθρου 27 του παρόντος Νόμου.  |
| Παράλειψη έκδοσης της πλήρους σειράς συναλλαγματικών, ή ασφαλιστικών συμβολαίων εναντίον θαλάσσιων κινδύνων | 1. Πρόσωπο που εκδίδει ή υπογράφει συναλλαγματική, ή ασφαλιστικό συμβόλαιο εναντίον θαλάσσιων κινδύνων, το οποίο φαίνεται ότι εκδόθηκε σε δυο ή περισσότερες σειρές και δεν εκδίδει ή υπογράφει συγχρόνως σε χαρτοσημασμένο φύλλο χαρτιού τον πλήρη αριθμό συναλλαγματικών ή ασφαλιστικών συμβολαίων από τα οποίο φαίνεται ότι αποτελείται η σειρά, είναι ένοχος αδικήματος, και υπόκειται σε χρηματική ποινή η οποία δεν υπερβαίνει τα πεντακόσια ευρώ (€500).
 |
| Μεταχρονολόγηση συναλλαγματικής και άλλοι τρόποι καταδολίευσης του Δημοσίου | 1. Πρόσωπο το οποίο με πρόθεση να αποστερήσει με δόλιο τρόπο τη Δημοκρατία από τέλος χαρτοσήμου

(α) εκδίδει συναλλαγματική ή γραμμάτιο σε διαταγή με ημερομηνία μεταγενέστερη της πραγματικής ημερομηνίας έκδοσης της εν λόγω συναλλαγματικής ή γραμματίου σε διαταγή· ή(β) ενώ γνωρίζει ότι η εν λόγω συναλλαγματική ή γραμμάτιο σε διαταγή είναι μεταχρονολογημένη, οπισθογραφεί, μεταβιβάζει, εμφανίζει προς αποδοχή ή πληρωμή, ή αποδέχεται, πληρώνει ή δέχεται πληρωμή, ή καθοιονδήποτε τρόπο συναλλάσσεται αυτήν· ή(γ) εμπλέκεται σε οποιαδήποτε πράξη, επινόηση ή τέχνασμα για το οποίο δεν γίνεται ειδική αναφορά στον παρόντα νόμο,Είναι ένοχος αδικήματος, και υπόκειται σε χρηματική ποινή η οποία δεν υπερβαίνει τα πεντακόσια ευρώ (€500). |
| Άσκηση και διεξαγωγή ποινικής δίωξης | 1. (1) Η ποινική δίωξη αδικήματος το οποίο φέρει ποινή σύμφωνα με τον παρόντα νόμο ή οποιουδήποτε άλλου νόμου ασκείται μόνο με την έγκριση του Γενικού Εισαγγελέα της Δημοκρατίας.

(2) Ο Έφορος, η οποιοδήποτε ειδικά εξουσιοδοτημένος δημόσιος υπάλληλος μπορεί να προβεί σε συμβιβασμό σε σχέση με οποιοδήποτε τέτοιο αδίκημα.(3) Το ποσό που πρέπει να καταβληθεί κατόπιν τέτοιου συμβιβασμού ανακτάται σύμφωνα με τη διαδικασία του άρθρου 32.  |
| Υποχρέωση καταβολής τέλους χαρτοσήμου από μέλη των Ενόπλων Δυνάμεων του Ηνωμένου Βασιλείου και των Ελληνικών και Τουρκικών Ενόπλων Δυνάμεων που βρίσκονται στη Δημοκρατία  | 1. Η καταβολή τέλους χαρτοσήμου αναφορικά με έγγραφα τα οποία συντάσσονται από, ή εκ μέρους των Ενόπλων Δυνάμεων του Ηνωμένου Βασιλείου, ή οποιασδήποτε Αναγνωρισμένης Στρατιωτικής Οργάνωσης, ή από, ή εκ μέρους των Ενόπλων Δυνάμεων της Δημοκρατίας της Ελλάδας και της Δημοκρατίας της Τουρκίας, υπόκειται στις σχετικές διατάξεις της Συνθήκης Εγκαθιδρύσεως της Κυπριακής Δημοκρατίας ή ανάλογα με την περίπτωση, της Συμβάσης για την εφαρμογή της Συνθήκης Συμμαχίας, οι οποίες υπογράφτηκαν, στη Λευκωσία την 16ην Αυγούστου 1960.
 |
|  | ΜΕΡΟΣ ΙV – ΤΕΛΙΚΕΣ ΔΙΑΤΑΞΕΙΣ |
|  |  |
| Έκδοση Κανονισμών | 1. (1) Το Υπουργικό Συμβούλιο μπορεί να θεσπίζει κανονισμούς οι οποίοι δημοσιεύονται στην Επίσημη Εφημερίδα της Δημοκρατίας για την καλύτερη εφαρμογή των διατάξεων του παρόντος Νόμου.

(2) Χωρίς περιορισμό της γενικότητας του εδαφίου (1), οι εν λόγω κανονισμοί μπορούν να προνοούν για -(α) τον καθορισμό όλων των θεμάτων για τα οποία ο νόμος προβλέπει ή επιτρέπει τον καθορισμό τους (β) την επιβολή χρηματικών επιβαρύνσεων, οι οποίες δεν μπορούν να υπερβαίνουν τα πεντακόσια ευρώ (€500) για παράβαση ή απόπειρα παράβαση ή αμέλεια κατά την εφαρμογή κανονισμού. |
| Επιφύλαξη αναφορικά με τέλη και δικαστικά δικαιώματα | 1. Εκτός από τις περιπτώσεις για τις οποίες γίνεται ρητή πρόνοια στον παρόντα νόμο, καμία πρόνοια δεν επηρεάζει με οποιαδήποτε τρόπο άλλα τέλη, πλην των τελών χαρτοσήμων ή δικαιώματα τα οποία καταβάλλονται δυνάμει διατάξεων νόμου ή διοικητικής πράξης και σε δικαστικά δικαιώματα σύμφωνα με νόμο, διοικητική πράξη ή διαδικαστικό κανονισμό.
 |
| Κατάργηση και μεταβατική διάταξη 19/196321/1967 36/1968 17/1969 26/1971 38/1972 79/1977 29/1980 8/1984 160/1991 60(I)/1992 68(I)/1994 1(I)/1995 9(I)/1998 121(I)/2002 222(I)/2002 179(I)/2004 209(I)/2004 130(I)/2007 152(I)/2007 173(Ι)/2012 92(I)/2015 211(I)/2015 136(I)/2017 99(I)/2018 | 47. (1) Με τον παρόντα Νόμο καταργείται ο περί Χαρτοσήμων Νόμος του 1963 μέχρι 2018:-Νοείται ότι τα τέλη χαρτοσήμου τα οποία επιβλήθηκαν δυνάμει του καταργηθέντος νόμου αναφορικά με έγγραφα τα οποία συντάχθηκαν πριν την έναρξη ισχύος του παρόντος νόμου, και οφείλονται κατά την ημερομηνία έναρξης ισχύος του παρόντος νόμου, θα επιβάλλονται, εισπράττονται και καταβάλλονται σύμφωνα με τις διατάξεις του καταργηθέντος νόμου.(2) Ανεξάρτητα από τις διατάξεις οποιουδήποτε άλλου νόμου, με τον παρόντα Νόμο, καταργούνται οποιεσδήποτε διατάξεις σε οποιοδήποτε άλλο νόμο, εκτός από τον παρόντα νόμο, οι οποίες επιβάλλουν τέλη χαρτοσήμου σε οποιαδήποτε έγγραφα ή πρόσωπα.  |
| Οι περί Χαρτοσήμων (Είσπραξής Τελών εις Μετρητά) Κανονισμοί του 1969 Κ.Δ.Π. 41/70 | 48. Οποιοδήποτε νομικό πρόσωπο το οποίο κατά την ημερομηνία έναρξης ισχύος του παρόντος νόμου, πληρώνει τέλος χαρτοσήμων με μετρητά, σύμφωνα με τους περί Χαρτοσήμων (Είσπραξης Τελών εις Μετρητά) Κανονισμούς του 1969 οι οποίοι εκδόθηκαν δυνάμει του άρθρου 64 του περί Χαρτοσήμων Νόμου του 1963 μέχρι 2018, ο οποίος καταργείται με τον παρόντα νόμο, συνεχίζει να καταβάλει τέλος χαρτοσήμου με μετρητά, σύμφωνα με τις διατάξεις του παρόντος νόμου.  |
| Έναρξη ισχύος | 49. Τηρουμένου των διατάξεων του άρθρου 37, ο παρών Νόμος τίθεται σε ισχύ με τη δημοσίευση του στην Επίσημη Εφημερίδα της Δημοκρατίας.  |

ΠΑΡΑΡΤΗΜΑΤΑ

**ΠΡΩΤΟ ΠΑΡΑΡΤΗΜΑ**

|  |  |  |  |
| --- | --- | --- | --- |
| Στοιχείο | Κατηγορία Δοσοληψίας | Είδος Εγγράφου | Αξία Χαρτοσήμου |
|  |  |  |  |
| 1 | **Χρηματοοικονομικά**  |  |  |
| 2.  | **Μεταβίβαση ακίνητης ιδιοκτησίας**  |  |  |
| 3 | **Ασφαλιστήρια** |  |  |
| 4. | **Συμβάσεις αξίας πέραν των 50.000 ευρώ οι οποίες δεν εμπίπτουν στις κατηγορίες 1 έως 3** |   |  |
| 5.  | **Αντίγραφα εγγράφων** |  |  |

(ΔΕΥΤΕΡΟ) ΠΑΡΑΡΤΗΜΑ

(σύμφωνα με το άρθρο 9)

ΚΑΝΟΝΙΣΜΟΙ ΠΟΥ ΔΙΕΠΟΥΝ ΤΟΥΣ ΣΥΜΒΙΒΑΣΜΟΥΣ ΤΕΛΩΝ ΧΑΡΤΟΣΗΜΩΝ

Οι καταστάσεις θα υποβάλλονται στο τύπο και θα περιέχουν τα στοιχεία που καθορίζει ο Έφορος.

2. Κάθε κατάσταση θα περιέχει πλήρη και αληθή απολογισμό των μη χαρτοσημασμένων ασφαλιστικών συμβολαίων εναντίον ατυχημάτων, τα οποία εκδόθηκαν κατά το τρίμηνο που λήγει την ημέρα της αμέσως προηγούμενης της παράδοσης της κατάστασης, καθώς και του συνόλου του χρηματικού ποσού που λήφθηκε για ασφαλιστικά συμβόλαια τα οποία εκδόθηκαν κατά τη διάρκεια του εν λόγου τριμήνου, και το σύνολο του χρηματικού ποσού το οποίο λήφθηκε για άλλα, μη χαρτοσημασμένα ασφαλιστικά συμβόλαια εναντίον ατυχημάτων, τα οποία εκδόθηκαν σε οποιοδήποτε χρόνο, πριν την έναρξη του εν λόγου τριμήνου, για τα οποία ποσά δεν είχε υποβληθεί απολογισμός.

3. Οι καταστάσεις θα παραδίδονται στον Έφορο εντός είκοσι ημερών από την πρώτη Ιανουαρίου, της πρώτης Απριλίου, της πρώτης Ιουλίου και της πρώτης Οκτωβρίου κάθε έτους.

4. Ο φόρος θα καταβάλλεται με την υποβολή της σχετικής κατάστασης.